LOFPRYSING SAAM MET ERICH POSTHUMUS
Die jaarlikse Lofprysingsaand, ten bate van die Bokkiefonds (behoeftige gesinne), het hierdie jaar plaasgevind op 10 Mei 2017. Wat ‘n voorreg vir ons kinders om saam met Erich Posthumus op te kon tree! Ons tema was “GLOW” (God Laat Ons Wen) - en het ons omtrent die saal opgehelder! Baie dankie aan Me Stella Vermaak (organiseerder), elke opvoeder wat betrokke was met die afrigting en decor, elke deelnemer en ondersteuner asook Erich en sy span! Dit was ‘n pragtige aand!
Die o/11 tot o/13 Netbaldogters het 18 tot 20 Maart ‘n Netbaltoer bygewoon te Sportisimo. Hulle het hard gewerk op die Netbalbaan en lekker ontspan in die swembad. Die vaardighede wat hulle aangeleer het sal verseker handig te pas kom tydens die huidige Netbalseisoen asook in hulle toekomstige Netballoopbaan. Baie dankie aan elke dogter, ouer en afrigter asook die Sportisimo-span wat van hierdie naweek ‘n groot sukses gemaak het!
Ons kaskardag het plaasgevind op 26 Februarie. Elke klas het die geleentheid gekry om hulle krete uit te skree voor die skool waarna die resies begin het. Baie dankie aan die toeskouers en elke maat wat deelgeneem het. Die kaskardag was verseker ‘n groot sukses. Baie dankie ook aan Meneer Keet wat die dag georganiseer het asook aan elke opvoeder wat sy/haar klas so mooi aangemoedig het.